《寄如麓弟》
明代·卢学益

忆别家园岁几违，忽闻入彀冠春闱。缃编已入青钱选，郢调那春白雪飞。

梦草不缘千里隔，望鸿聊与片云依。含情尺素长相寄，莫使埙篪唱和稀。

作者简介：卢学益，一名学易，字懋思，号太初。东莞人，附广西籍。明神宗万历七年（一五七九）举人。宰连江，转襄王府长史。阁臣荐擢京职，固辞。寻迁艖司，亦不赴。民国张其淦《东莞诗录》卷一五有传。